CELEX: 32013R0509
Language: ro
Date: 2013-06-03 00:00:00
Title: Regulamentul (UE) nr. 509/2013 al Comisiei din 3 iunie 2013 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea unor aditivi în anumite băuturi alcoolice  Text cu relevanță pentru SEE

4.6.2013   
            
            
               RO
            
            
               Jurnalul Oficial al Uniunii Europene
            
            
               L 150/13
            
         REGULAMENTUL (UE) NR. 509/2013 AL COMISIEI
   din 3 iunie 2013
   de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea unor aditivi în anumite băuturi alcoolice
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3) și articolul 30 alineatul (5),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii cu aditivii alimentari autorizați pentru utilizare în produsele alimentare și condițiile de utilizare a acestora.
            
         
               (2)
            
            
               Această listă poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), fie la inițiativa Comisiei, fie în urma unei cereri.
            
         
               (3)
            
            
               La 10 februarie 2011, Consiliul național pentru viticultură și hidromeluri din Polonia a depus o cerere de modificare a listei Uniunii cu aditivii alimentari, în scopul de a permite utilizarea anumitor aditivi în anumite băuturi alcoolice, astfel cum sunt descriși în Decretul adoptat de autoritățile poloneze la 12 mai 2011 cu privire la producția și îmbutelierea produselor vitivinicole, comerțul cu aceste produse și organizarea pieței (3) („decretul polonez privind produsele vitivinicole”).
            
         
               (4)
            
            
               Băuturile alcoolice reglementate de către decretul polonez privind produsele vitivinicole nu sunt reglementate prin Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (4), deoarece acestea nu se încadrează la niciuna dintre categoriile de produse viticole care figurează în anexa XIb la regulamentul respectiv. Produsele aromatizate reglementate de decretul polonez privind produsele vitivinicole nu sunt reglementate nici de Regulamentul (CEE) nr. 1601/91 al Consiliului din 10 iunie 1991 de stabilire a normelor generale privind definirea, descrierea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate din produse vitivinicole (5).
            
         
               (5)
            
            
               Utilizarea aditivilor în produse reglementate prin Regulamentul (CE) nr. 1234/2007 este autorizată de Regulamentul (CE) nr. 606/2009 al Comisiei din 10 iulie 2009 de stabilire a unor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (6) și de măsurile de punere în aplicare a acestuia. Aceste acte nu se aplică în cazul băuturilor alcoolice reglementate de decretul polonez privind produsele vitivinicole.
            
         
               (6)
            
            
               Cu toate acestea, articolul 113d alineatul (1) din Regulamentul (CE) nr. 1234/2007 prevede că statele membre pot permite utilizarea termenului „vin” pentru alte produse decât cele prevăzute în anexa XIb la regulamentul menționat, în cazul în care acesta este însoțit de denumirea unui fruct sub formă de denumire compusă, pentru a descrie produsele obținute prin fermentarea altor fructe decât strugurii, sau în cazul în care acesta face parte dintr-o denumire compusă. În conformitate cu articolul 113d alineatul (1) din Regulamentul (CE) nr. 1234/2007, Polonia a permis utilizarea termenului „vin” pentru băuturile alcoolice enumerate în decretul polonez privind produsele vitivinicole. Prin urmare, aditivii utilizați în produsele respective trebuie să fie incluși în anexa II la Regulamentul (CE) nr. 1333/2008, fără a aduce atingere normelor care se aplică în celelalte state membre cu privire la denumirea acestor produse.
            
         
               (7)
            
            
               Băuturile alcoolice enumerate în decretul polonez privind produsele vitivinicole aparțin categoriilor de produse alimentare enumerate în anexa II la Regulamentul (CE) nr. 1333/2008 după cum urmează:
               
                           —
                        
                        
                           
                              wino owocowe markowe (vin din fructe de marcă), wino owocowe wzmocnione (vin din fructe cu adaos de alcool), wino owocowe aromatyzowane (vin din fructe aromatizat), wino z soku winogronowego (vin din suc de struguri) și aromatyzowane wino z soku winogronowego (vin aromatizat din suc de struguri) trebuie să fie incluse în categoria 14.2.4: „Vin din fructe și made wine” din anexa II la Regulamentul (CE) nr. 1333/2008;
                        
                     
                           —
                        
                        
                           
                              nalewka na winie owocowym (tinctură de vin din fructe), aromatyzowana nalewka na winie owocowym (tinctură aromatizată de vin din fructe), nalewka na winie z soku winogronowego (tinctură de vin din suc de struguri), aromatyzowana nalewka na winie z soku winogronowego (tinctură aromatizată de vin din suc de struguri), napój winny owocowy lub miodowy (băuturi pe bază de vin din fructe sau de hidromel), aromatyzowany napój winny owocowy lub miodowy (băuturi aromatizate pe bază de vin din fructe sau de hidromel), wino owocowe niskoalkoholowe (vin din fructe slab alcoolizat) și aromatyzowane wino owocowe niskoalkoholowe (vin din fructe aromatizat și slab alcoolizat) trebuie să fie incluse în categoria 14.2.8 din anexa II la Regulamentul (CE) nr. 1333/2008: „Alte băuturi alcoolice și băuturi spirtoase cu mai puțin de 15 % alcool, inclusiv amestecuri de băuturi alcoolice cu băuturi nealcoolice”.
                        
                     
         
               (8)
            
            
               Autorizarea utilizării aditivilor în produsele reglementate de decretul polonez privind produsele vitivinicole nu duce la o expunere suplimentară a consumatorului la aceste substanțe și, prin urmare, nu ridică probleme de siguranță.
            
         
               (9)
            
            
               În conformitate cu articolul 3 alineatul (2) din Regulamentul (CE) nr. 1331/2008, Comisia trebuie să solicite avizul Autorității Europene pentru Siguranța Alimentară (denumită în continuare „autoritatea”) pentru a actualiza lista de aditivi alimentari a Uniunii prevăzută în anexa II la Regulamentul (CE) nr. 1333/2008, cu excepția cazului în care actualizarea în cauză nu este susceptibilă de a avea un efect asupra sănătății oamenilor. Deoarece autorizarea utilizării unor aditivi în anumite băuturi alcoolice reglementate de decretul polonez privind produsele vitivinicole constituie o actualizare a acestei liste care nu este susceptibilă de a avea un efect asupra sănătății umane, nu este necesar să se solicite avizul autorității.
            
         
               (10)
            
            
               Prin urmare, Regulamentul (CE) nr. 1333/2008 trebuie modificat în consecință.
            
         
               (11)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 iunie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 31.12.2008, p. 16.
   
      (2)  JO L 354, 31.12.2008, p. 1.
   
      (3)  Dziennik Urzędowy z 2011 r. Nr. 120, poz. 690.
   
      (4)  JO L 299, 16.11.2007, p. 1.
   
      (5)  JO L 149, 14.6.1991, p. 1.
   
      (6)  JO L 193, 24.7.2009, p. 1.
   
      ANEXĂ
      În anexa II la Regulamentul (CE) nr. 1333/2008, partea E se modifică după cum urmează:
      
                  1.
               
               
                  În categoria de produse alimentare 14.2.4 „Vin din fructe și made wine”, rubricile referitoare la grupul II și grupul III și la aditivii E 160d, E 242 și E 353 se înlocuiesc cu următorul text:
                  
                               
                           
                           
                              „Grupul II
                           
                           
                              Coloranți conform principiului quantum satis
                              
                           
                           
                              
                                 quantum satis
                              
                           
                           
                               
                           
                           
                              cu excepția wino owocowe markowe
                              
                           
                        
                               
                           
                           
                              Grupul III
                           
                           
                              Coloranți cu limită maximă combinată
                           
                           
                              200
                           
                           
                               
                           
                           
                              cu excepția wino owocowe markowe
                              
                           
                        
                               
                           
                           
                              E 160d
                           
                           
                              Licopen
                           
                           
                              10
                           
                           
                               
                           
                           
                              cu excepția wino owocowe markowe
                              
                           
                        
                               
                           
                           
                              E 242
                           
                           
                              Dicarbonat de dimetil
                           
                           
                              250
                           
                           
                              (24)
                           
                           
                              numai vinurile din fructe, vin cu conținut redus de alcool și wino owocowe markowe, wino owocowe wzmocnione, wino owocowe aromatyzowane, wino z soku winogronowego și aromatyzowane wino z soku winogronowego
                              
                           
                        
                               
                           
                           
                              E 353
                           
                           
                              Acid metatartaric
                           
                           
                              100
                           
                           
                               
                           
                           
                              numai made wine și wino z soku winogronowego și aromatyzowane wino z soku winogronowego”
                           
                        
            
                  2.
               
               
                  În categoria de produse alimentare 14.2.4 „Vin din fructe și made wine” se adăugă următoarea rubrică pentru E 1105:
                  
                               
                           
                           
                              „E 1105
                           
                           
                              Lizozimă
                           
                           
                              
                                 quantum satis
                              
                           
                           
                               
                           
                           
                              numai wino z soku winogronowego și aromatyzowane wino z soku winogronowego”
                           
                        
            
                  3.
               
               
                  Categoria de produse alimentare 14.2.8 „Alte băuturi alcoolice și băuturi spirtoase cu mai puțin de 15 % alcool, inclusiv amestecuri de băuturi alcoolice cu băuturi nealcoolice” se modifică după cum urmează:
                  
                              (a)
                           
                           
                              rubricile referitoare la grupul III, E 123 și E 200-203 se înlocuiesc cu următorul text:
                              
                                           
                                       
                                       
                                          „Grupul III
                                       
                                       
                                          Coloranți cu limită maximă combinată
                                       
                                       
                                          200
                                       
                                       
                                           
                                       
                                       
                                          numai băuturi alcoolice cu un conținut de alcool de mai puțin de 15 % și nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe și aromatyzowane wino owocowe niskoalkoholowe
                                          
                                       
                                    
                                           
                                       
                                       
                                          E 123
                                       
                                       
                                          Amarant
                                       
                                       
                                          30
                                       
                                       
                                           
                                       
                                       
                                          numai băuturi alcoolice cu un conținut de alcool de mai puțin de 15 % și nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe și aromatyzowane wino owocowe niskoalkoholowe
                                          
                                       
                                    
                                           
                                       
                                       
                                          E 200-203
                                       
                                       
                                          Acid sorbic – sorbați
                                       
                                       
                                          200
                                       
                                       
                                          (1) (2)
                                       
                                       
                                          numai băuturi alcoolice cu un conținut de alcool de mai puțin de 15 % și nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe și aromatyzowane wino owocowe niskoalkoholowe”
                                       
                                    
                        
                              (b)
                           
                           
                              următoarea rubrică referitoare la E 220/228 se introduce după rubrica referitoare la E 210-213 acid benzoic – benzoați:
                              
                                           
                                       
                                       
                                          „E 220-228
                                       
                                       
                                          Dioxid de sulf – sulfiți
                                       
                                       
                                          200
                                       
                                       
                                          (3)
                                       
                                       
                                          numai nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe și aromatyzowane wino owocowe niskoalkoholowe”
                                       
                                    
                        
                              (c)
                           
                           
                              următoarea rubrică referitoare la E 353 se introduce după rubrica referitoare la E 338-452 acid fosforic – fosfați - di-, tri- și polifosfați:
                              
                                           
                                       
                                       
                                          „E 353
                                       
                                       
                                          Acid metatartaric
                                       
                                       
                                          100
                                       
                                       
                                           
                                       
                                       
                                          numai nalewka na winie z soku winogronowego și aromatyzowana nalewka na winie z soku winogronowego”
                                       
                                    
                        
                              (d)
                           
                           
                              se adăugă următoarea rubrică referitoare la E 1105:
                              
                                           
                                       
                                       
                                          „E 1105
                                       
                                       
                                          Lizozimă
                                       
                                       
                                          
                                             quantum satis
                                          
                                       
                                       
                                           
                                       
                                       
                                          numai nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe și aromatyzowane wino owocowe niskoalkoholowe”